Her (filem)

Her nggih punika filem drama fiksi ilmiyah romantis saking Amérikah Sarékat ingkang dipundamel taun 2013. Filem punika kaarahaken déning sutradhara Spike Jonze. Juru damel kapasrahaken dhumateng Spike Jonze, Megan Ellison lan Vincent Landay. Skénario kagem filem punika dipunanggit déning Spike Jonze. Wondéné juru paraga ingkang kadhapuk maragani filem punika antawisipun Joaquin Phoenix, Scarlett Johansson, Amy Adams, Rooney Mara lan Olivia Wilde.

Filem Her punika sayuk karyo kaping kalih antawisipun Joaquin Phoenix lan Amy Adams sasampunipun sami-sami makarya filem The Master. Filem punika kapirsan kaping pisanipun wonten adicara Festival Film New York surya 13 Oktober 2013. Lajeng dipunbabar kagem pamirsa ing Amérikah Sarékat ing surya 18 Desember 2013 kanthi winatesan lan surya 10 Januari 2014 kagem sagung pamirsa. Her nampi pangalembana saking para juru kritik.

 Juru paraga 

 Joaquin Phoenix minangka Theodore Twombly
 Scarlett Johansson minangka Samantha (suwanten)
 Amy Adams minangka Amy
 Rooney Mara minangka Catherine Klausen
 Olivia Wilde minangka gadis kencan buta Theodore
 Chris Pratt minangka Paul
 Matt Letscher minangka Charles
 Luka Jones minangka Mark Lewman
 Kristen Wiig minangka anak kucing seksi (suwanten)
 Bill Hader minangka teman chat (suwanten)
 Portia Doubleday minangka Isabella
 Brian Cox minangka Alan Watts (suwanten)
 Spike Jonze minangka alien kecil (suwanten)

 Pangalembana juru kritik 
Filem Her nampi pangalembana saking para juru kritik, kados kapratélan déning Rotten Tomatoes, bilih film punika pikantuk pandheman dumugi 94%, adhedhasar saking 250 pambiji, kanthi rata-rata 8.5/10. Metacritic mratélakaken, filem punika pikantuk biji 90 saking 100, adhedhasar saking pambijinipun 46 juru kritik.

 Box office 
Filem Her kasil ngempalaken arta dumugi $25,568,251 saking pamirsa Amerika Ler, lan $21,783,000 saking negari sanèsipun, kanthi gunggung dumugi $47,351,251, nglangkungi ardhana ingkang sampun medal kagem kabetahan pandamelan, nggih punika $23 yuta.

 Rujukan 

 Pranala njawi 






Kategori:Filem berbahasa Inggris
Kategori:Filem drama
Kategori:Filem fiksi ilmiah
Kategori:Filem romantis
Kategori:Filem Amérikah Sarékat taun 2013
Kategori:Filem Amérikah Sarékat
Kategori:Filem taun 2013